กูกู เอ็มบาธา-รอว์

กะกูเลตู โซเฟีย "กูกู" เอ็มบาธา-รอว์ (อังกฤษ: Gugulethu Sophia "Gugu" Mbatha-Raw , MBE ; เกิด 21 เมษายน ปี ค.ศ. 1983) หรือรู้จักกันในชื่อ กูกู เอ็มบาธา-รอว์ เป็นนักแสดงชาวอังกฤษ รู้จักกันในบทบาทของ เคลลี่ ในซีรีส์โทรทัศน์ "แบล็ก มิร์เรอร์" , บท Dido Elizabeth Belle ในภาพยนตร์ "Belle", บท Noni Jean ในภาพยนตร์อเมริกัน "Beyond the Lights", และบทของ พลูเมตท์ ในภาพยนตร์ "Beauty and the Beast"

เอ็มบาธา-รอว์ ทำงานโทรทัศน์และละครเวทีอังกฤษ เธอเริ่มแสดงในซีรีส์ "Doctor Who" เป็นตัวละคร Tish Jones น้องของ Martha Jones  เธอได้รับบทในโปรดักชั่นอเมริกันด้วย เริ่มต้นจากการแสดงสมทบ กับทอม แฮงส์ ในภาพยนตร์คอมเมดี้ "Larry Crowne", และแสดงซีรีส์ "Undercovers" และ "Touch " เธอได้รับการตอบรับอย่างมากจากการแสดงในภาพยนนร์ประวัติศาสตร์อังกฤษ "Belle" (2013) และภาพยนตร์โรแมนติก "Beyond the Lights" (2014) ซึ่งทำให้ได้รับการเสนอชื่อเข้าชิงหลายรางวัลจากนักวิจารณ์ทั่วโลก

ในปี 2015 เอ็มบาธา-รอว์ เปิดรอบปฐมทัศน์ ละครเวทีของ Jessica Swale เรื่อง "Nell Gwynn " ละครประวัติศาสตร์ เธอได้รับการเสนอชื่อรางวัลนักแสดงยอดเยี่ยมจาก Evening Standard Theatre Award.

กูกู เอ็มบาธา-รอว์ เกิดเมื่อวันที่ 21 เมษายน 1983  ในออกซฟอร์ด เธอเป็นลูกสาวของ Patrick Mbatha นายแพทย์จากแอฟริกาใต้  แม่ของเธอ Anne Raw เป็นพยาบาลชาวอังกฤษ. เธอเติบโตในเมือง Witney ออกซฟอร์ดเชอร์ ขื่อแรกจของเธอเป็นเวอร์ชันย่อของ "Gugulethu" มาจากภาษาซูลู "igugu lethu "มีหมายความว่า "ความภาคภูมิใจของเรา"

เอ็มบาธา-รอว์ เข้าเรียนที่โรงเรียน Henry Box School และร่วมกิจกรรมในโรงละครเยาวชนแห่งชาติ (National Youth Theatre of Great Britain) เธอสนใจการแสดง เต็นรำ และละครเพลง ตั้งตอนยังเด็ก เธอได้รับเครดิตจากการแสดงเต็นรำที่ Judy Tompsett School of Dance (ปัจจุบันคือ  Marsh Tompsett School of Dance   ในปี 2001 เธอย้ายไปลอนดอน เข้าศึกษาและฝึกซ้อมการแสดงที่ราชสถานศิลปะการละคร ลอนดอน

เอ็มบาธา-รอว์ เริ่มการแสดงในบทเล็กๆ ชองซีรีส์โทรทัศน์ เช่น "Bad Girls" (2006), "Doctor Who" (2007) and "Marple" (2007) ผลงานเบรกทรูแรกของเธอ คือ ละครเวที "Romeo and Juliet" ที่โรงละคร Royal Exchange แมนเชสเตอร์ ในปี 2005 เธอเล่นเป็นบท Juliet ตรงข้ามแอนดรูว์ การ์ฟิลด์ เป็น Romeo เอ็มบาธา-รอว์ ได้รับการเสนอชื่อผู้แสดงนำหญิงยอดเยี่ยมจาก Manchester Evening News Theatre Awards สำหรับการแสดงบทจูเลียต นอกจากนี้เธอยังขึ้นละครเวทีใบทของ Octavia ใน "Antony and Cleopatra" ที่โรงละครเดียวกันนั้นในปี 2005

ในปี 2009  เอ็มบาธา-รอว์ แสดงละครในบทของ Ophelia ใน "Hamlet" ที่ West End ลอนดอน และบรอดเวย์, ตรงข้ามจู๊ด ลอว์ ในเดือนกันยายน 2010 เธอรับบทจอแก้วในซีรีส์   "Undercovers "ของผู้กำกับอเมริกัน J. J. Abrams หลังจาเขาพบเธอที่ละคร "Hamlet "แต่ว่าซีรีส์นั้นก็ถูกยกเลิกหลังจากนั้นสองเดือน

ในเดือนมิถนายน 2011 เอ็มบาธา-รอว์  เล่นบทผู้แสดงนำหญิงในภาพยนตร์ซีรีส์ของ Fox เรื่อง "Touch" ตรงข้าม คีเฟอร์ ซูเธอร์แลนด์  เธอรับบทในภาพยนตร์โรแมนติกคอมเมดี้ "Larry Crowne" (2011) เขียนบทและกำกับโดยทอม แฮงส์  เธอเป็นหนึ่งใน 42 นักแสดงอังกฤษที่ควรติดตามชม โดยสถาบันศิลปะภาพยนตร์และโทรทัศน์อังกฤษ

เอ็มบาธา-รอว์ ได้รับคำชมอย่างกว้างขวางจากบทบาทการแสดงในภาพยนตร์เรื่อง "Belle "(2013) กำกับโดย Amma Asante เธอเล่นบท "Dido Elizabeth Belle" สุภาพสตรีที่มีเชื้อชาติผสม เติบโตในครอบครัวที่มีลุงเป็นหัวหน้าผู้พิพากษาแห่งแมนส์ฟิลด์ ในยุคศตวรรษที่ 18 ของอังกฤษ

ภาพยนตร์ทำชื่อเสียงที่เทศกาลภาพยนตร์นานาชาติโทรอนโต 2013 บริษัท Fox Searchlight Pictures ก็ได้ซื้อและนำออกฉายในปี 2014  จากภาพยนตร์นี้ เอ็มบาธา-รอว์ ได้รับการเสนอชื่อเข้าชืงหลายรางวัล รวมถึง 2 รางวัลจาก British Independent Film Awards ผู้แสดงนำหญืงยอดเยี่ยม ซึ่งเธอได้คว้ารางวัลนักแสดงหน้าใหม่ยอดเยี่ยม (Most Promising Newcomer) เธอยังได้รับการเสนอชื่อนักแสดงหญิงยอดเยี่ยมจาก Satellite Award อีกด้วย

ในปี 2014 เธอรับบทเป็นนักร้องดังในภาพยนตร์โรแมนติก "Beyond the Lights "ได้รับการตอบรับอย่างมากที่ เทศกาลภาพยนตร์นานาชาติโทรอนโต ปี 2014 และได้รับการเสนอชื่อรางวัลผู้แสดงนำยอดเยี่ยมที่ 2014 Gotham Awards.

ในปี 2014 เอ็มบาธา-รอว์ ได้รับรางวัลกียรติยศจาก "Elle Magazine" ในงาน Women in Hollywood Awards เป็นสตรีที่มีความสำเร็จโดดเด่นในภาพยนตร์ (รางวัลนี้มอบให้บุคคลในสายอาชีพด้านในอุตสาหกรรมภาพยนตร์ รวมทั้ง การแสดง การกำกับ และการผลิต)

สถาบันภาพยนตร์อังกฤษเห็นความสามารถในการแสดงของเธอ เอ็มบาธา-รอว์ ได้รับรางวัลนักแสดงดาวรุ่ง BAFTA (Rising Star Award) ในปีเดียวกันนั้น เธอรับบทในภาพยนตร์ "Jupiter Ascending".

ในเดือนกรกฎาคม 2015 มีประกาศ เอ็มบาธา-รอว์ จะเป็นนักแสดงคนแรกที่เลนบทตามชื่อเรื่องในละครเวที "Nell Gwynn" ของ Jessica Swale ซึ่งเป็นตัวละครนักแสดงหญิงที่กลายเป็นภรรยาลับของพระเจ้าชาลส์ที่ 2 แห่งอังกฤษ  ละครเวทีนี้เปิดรอบปฐมทัศน์ที่โรงละคร Shakespeare's Globe ลอนดอน ในช่วง 19 กันยายน - 17 ตุลาคม 2015. เธอได้รับการเสนอชื่อรางวัล นักแสดงหญิงยอดเยี่ยมจาก Evening Standard Theatre Award

นอกจากนี้ ในปี 2015 เธอปรากฏตัวในภาพยนตร์ชีวประวัติ "Concussion", ซึ่งแสดงนำโดย Will Smith เรื่องราวของ Dr. Bennet Omalu นักนิติวิทยาศาสตร์ที่ค้นพบความเสียหายของสมองอย่างกว้างขวางในผู้เล่นกีฬา NFL  ต่อสภาพการณ์นี้ เอ็มบาธา-รอว์ เล่นบท Prema Mutiso ภรรยาของ Dr. Omalu  ภาพยนตร์นี้เปิดรอบปฐมทัศน์ที่ AFI Festival ปี 2015

เอ็มบาธา-รอว์ รับบทตรงข้าม แมทธิว แม็คคอนาเฮย์ ใน "Free State of Jones" (2016) ขีวประวัติของ Newton Knight ชาวนา ทหาร และเป็นสมาชิกกลุ่มสมาพันธรัฐอเมริกา ในสมัยสงครามกลางเมืองอเมริกา ภาพยนตร์นี้กำกับโดย Gary Ross เธอเล่นบท Rachel ภรรยาของ Knight เป็นทาสที่ถูกปลดปล่อย แล้วทั้วคู้ก็มีครอบครัวอยู่ด้วยกันหลังสงครามกลางเมือง

ในปี 2016 เอ็มบาธา-รอว์ แสดงละครโทรทัศน์ "Black Mirror" ตอน "San Junipero"  เธอแสดงบทสมทบหญิงที่สำคัญในภาพยนตร์ "Miss Sloane "เกี่ยวกับล็อบบี้ยิสต์ใน วอชิงตัน ดี.ซี. แสดงนำโดย Jessica Chastain ภาพยนตร์เปิดรอบปฐมทัศน์ที่ AFI Film Festival  ในเดือนพฤศจิกายน

ในปี 2017 เอ็มบาธา-รอว์ เล่นบท Plumette ในภาพยนตร์ไลฟ์แอคชั่น ซึ่งเป็นรีเมก "Beauty and the Beast".

ในปี 2018 เธอแสดงภาพยนตร์จำนวนหนึ่งแนววิทยาศาสตร์ รวมถึง "A Wrinkle in Time" กำกับโดย Ava DuVernay, และ "The Cloverfield Paradox" ภาพยนตร์หลังนี้สร้างประวัติศาสตร์ในปีเดียวกันนั้น มีแคมเปญการตลาดที่ออกเผยแพร่บน Netflix โดยตรงหลังจากมีการโฆษณาทั่วโลกทาง 2018 Super Bowl   เอ็มบาธา-รอว์ ยังแสดงภาพยนตร์พิเจอร์ "Fast Color" ซึ่งเปิดรอบปฐมทีศน์ทั่วโลกทางเทศกาลภาพยนตร์ SXSW ในเท็กซัส

ในมีนาคม 2016 ผู้กำกับ Gina Prince-Bythewood แถลงข่าวว่า เอ็มบาธา-รอว์ จะรับบทในภาพยนตร์ที่ดัดแปลงจากนิยายของ Roxane Gay เรื่อง "An Untamed State"  ซึ่งจะมีการถ่ายภาพยนตร์ในปี 2018.

เอ็มบาธา-รอว์ ได้รับเครื่องราชอิสริยาภรณ์แห่งจักรวรรดิบริติช MBE ในวันที่ 2 มิถุนายน 2017 (Queen's Birthday Honours) สำหรับความเป็นเลิศทางการละคร